Title: Vídeos
Course: Matemàtiques I

Recull de vídeos

Vídeos

Els nombres naturals 0, 1, 2, 3,... van aparèixer per la necessitat de l'ésser humà de comptar i ordenar. Aquest conjunt de nombres, N, va caldre ampliar-lo amb els nombres negatius formant el conjunt dels nombres enters Z. Els nombres negatius, utilitzats freqüentment en problemes financers on es podien interpretar com a deutes i/o pèrdues, eren considerats per molts matemàtics "nombres absurds" i era practica habitual ignorar tot resultat que donés un nombre negatiu. La seva plena acceptació no es va produir fins ben entrat el segle XVI.

La suma de nombres enters compleix les següents quatre propietats:

Propietats | Exemple | Descripció
Associativa | (2 + 4) + 7 = 2 + (4 + 7) | La forma com agrupem els sumands no altera el resultat.
Commutativa | 3 + 6 = 6 + 3 | L'ordre dels sumands no altera el resultat.
Existència d'element neutre | 3 + 0 = 3 | La suma de qualsevol nombre amb el zero dóna aquest mateix nombre.
Existència d'element oposat | 8 + (-8) = 0 | Qualsevol nombre té un oposat, és a dir, tots dos sumen zero.

A continuació, un episodi del programa Àlia d'una durada de 10 minuts aproximadament. L'Àlia fa sumes i restes i fa servir números negatius a partir d'un contracte de subministrament de la llum.

L'Àlia visita una veïna que té un problema elèctric: quan encén un llum de sobretaula, se'n va el corrent del pis. El diferencial salta perquè s'utilitza més potència de la contractada. L'Àlia necessita saber la potència que té contractada la seva veïna per restar-li la potència dels aparells que té connectats a la xarxa.

Gràcies al contracte de subministrament de la llum, l'Àlia sap que la potència contractada és de 3.300 watts, i això vol dir que no pot tenir gaires aparells connectats alhora.

L'Àlia suma la potència de diferents aparells elèctrics: nevera, rentadora, campana, televisor, vídeo, radiador, llums... El resultat és de 3.285 watts, gairebé la que té contractada, ja que només queden 15 watts per gastar.

La solució és contractar més potència o calcular, abans d'engegar qualsevol aparell, els watts que hi ha disponibles.

Per acabar, un vídeo en clau d'humor sobre l'operació de multiplicar. Està en anglès però s'entén bé, fins i tot per aquells que no el dominem gaire, perquè 5 x 14 = 25 !!

http://www.youtube.com/watch?v=gLBiyGanM2g